Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: ellátást igénybe vevőkkel közvetlenül foglalkozó személyek alatt a 113/1992. (VII. 14.) Korm. rendelet 1. számú
Paragraph Index: 321

(4) Az R. 5. számú melléklete az „A” táblázatot követően a következő rendelkezéssel egészül ki: „A csoportos étkeztetésben az „A” táblázatban meghatározott korcsoportoknak megfelelő külön étrend, illetve anyagkiszabás alkalmazása szükséges. A csoportos étkeztetés ellenőrzésekor az étlapok és anyagkiszabatok alapján történő energia- és tápanyagszámítás legalább a következőkre terjedjen ki: — energia (kJ), — fehérje (g. energia%), — zsír (g. energia%), — szénhidrát (g. energia%), — hozzáadott cukor (g. energia%), — koleszterin (mg). A napi energia- és tápanyag-beviteli ajánlások teljesítendő aránya a szolgáltatott étkezések függvényében a következő: — csak reggeli esetén 20%, — csak ebéd esetén 35%, — tízórai, ebéd, uzsonna esetén 65%, — csak vacsora esetén 25%, — teljes napi ellátás esetén 100%, — bölcsődei ellátás esetén reggeli, tízórai, ebéd és uzsonna 75%. A kenőzsiradék és a főzőzsiradék legfeljebb 50 százaléka legyen állati eredetű. A bő zsiradékban a sütéshez használt zsírmennyiség legfeljebb 1/3-át lehet a tápanyagtartalomba, a nyersanyag-összesítésbe beszámolni. Az étkeztetés ellenőrzésekor figyelembe kell venni, hogy a „B”, „C”, „D” táblázatokban található élelmiszernyersanyag-felhasználási javaslatokból egy hónapos átlagot véve az eltérés ne legyen nagyobb plusz-mínusz 10% százaléknál. 1 és 6 éves kor között a táblázatban megadott értékek csak ajánlás jellegűek az intézmények részére.”

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes